Lemoentjiedoring kan matige ryp hanteer maar is nie droogtebestand nie. Dit is 'n immergroen struik (sommige bronne verwys daarna as 'n klein boom) wat matig vinnig groei. Cassinopsis ilicifolia het helder blink-groen blare en dra geel vruggies, somtyds in oorvloed. Die vruggies lok 'n verskeidenheid voëlspesies na die tuin. Lemoentjiedoring aard in 'n houer maar moet gereëld voeding kry om te verseker dat sy blare hul treffende blink-groen kleur behou. Die stuik reageer goed op snoei. Cassinopsis ilicifolia is 'n goeie keuse vir die klein tuin - as fokuspunt of skermplant.